Msongozi

ni kata ya Wilaya ya Mvomero katika Mkoa wa Morogoro, Tanzania. 

Kata ya Msongozi ina vijiji vitatu, navyo ni Msongozi, Mkata, na Mtipule. Kijiji cha Msongozi ndicho kijiji kikubwa zaidi. Kijiji hicho kina vitongoji 10, navyo ni Mbogeni, Pasua, Kwata Stoo, Gwata Msikitini, Mwenyemla, Gole (Majengo), Kitanga, Mishieni (Mission), Lusanga, na Yowe. 

Makao makuu ya kata yapo Gwata Stoo, na ndicho kitongoji mjini zaidi kwa kata nzima kikifuatiwa na Gwata Msikitini. Lusanga na Yowe ni maarufu kwa mazao ya chakula na ya biashara kama vile mahindi, maharage, mbaazi, ndizi na mihogo. Gwata Stoo na Msikitini ni maarufu zaidi kwa maduka na kilimo cha biashara cha nyanya. Mishieni ni maarufu kwa kuwa ni gulio kuu la bidhaa za kilimo hasa kutoka Lusanga na Yowe. 

Kijiji cha Mkata kinapakana na wilaya ya Kilosa, na ni maarufu kwa uvuvi wa samaki na kilimo cha mpunga.

Wakazi
Katika sensa ya mwaka 2022 wakazi walihesabiwa 5,155 https://www.nbs.go.tz.

Wakazi wa asili wa kata hii ni Waluguru. Wageni kutoka mikoa mbalimbali ya Tanzania wamehamia kwenye kata hii, wakiwemo Wahehe na Wamasai. Hao wa mwisho ni wafugaji waliofika hapa kwa kuhamahama lakini kutokana na hali bora ya malisho kwa mifugo yao wamekuwa na makazi ya kudumu hapa.

Marejeo 



Jamii:Wilaya ya Mvomero
Jamii:Kata za Mkoa wa Morogoro